marsh-mellow/hindi_wikipedia huggingface dataset:
अंगूठाकारकैलाश नाथ काटजू
कैलाश नाथ काटजू (अंग्रेज़ी:    ; जन्म- 17 जून, 1887, मालवा, मध्य प्रदेश; मृत्यु- 17 फ़रवरी, 1968) मध्य प्रदेश राज्य के भूतपूर्व मुख्यमंत्री थे। इन्होंने जनवरी, 1957 से मार्च, 1962 तक मध्य प्रदेश के मुख्यमंत्री पद को सुशोभित किया था। कैलाश नाथ काटजू बहुमुखी प्रतिभा के धनी थे। इन्होंने कई पुस्तकों की रचना भी की थी। भारत के स्वाधीनता संग्राम में भी इनका विशेष योगदान था।

जन्म
कैलाश नाथ काटजू का जन्म 17 जून, 1887 को मध्य प्रदेश के मालवा में एक छोटी-सी रियासत 'जावरा' में हुआ था। ये कश्मीरी ब्राह्मण परिवार से सम्बन्ध रखते थे। इनके पिता का नाम पंडित त्रिभुवननाथ काटजू था।

शिक्षा
कैलाश नाथ काटजू की प्रारम्भिक शिक्षा इनकी ननिहाल लाहौर में हुई थी। फिर लाहौर से ही बी.ए. की परीक्षा उत्तीर्ण करने के बाद ये क़ानून की शिक्षा प्राप्त करने के लिए इलाहाबाद आ गए। इलाहाबाद में प्रसिद्ध क़ानूनविद सर तेज बहादुर सप्रू की देख-रेख में इन्होंने क़ानून की शिक्षा प्राप्त की और कुछ समय तक कानपुर में वकालत करते रहे। इसके बाद ये इलाहाबाद हाईकोर्ट में आ गए और यहाँ वकालत करते हुए वर्ष 1919 में क़ानून में एल.एल.डी. की डिग्री लेकर डॉ. काटजू बन गए। इन्हें डी. लिट् की उपाधि भी मिली थी। विवाह के बाद ये तीन पुत्र और दो पुत्रियों के पिता बने थे।

राजनीतिक गतिविधियाँ
सन 1914 में कैलाश नाथ काटजू हाईकोर्ट बार के सदस्य बने थे। 1935 से 1937 तक डॉ. काटजू 'इलाहाबाद म्युनिसिपल कौंसिल' के चेयरमेन रहे। 1936 में वकालत छोड़कर उत्तर प्रदेश के मंत्रिमंडल में मंत्री बने। इन्होंने भारत के स्वाधीनता संग्राम में भी भाग लिया था।

राज्यपाल
वर्ष 1946 में द्वितीय उत्तर प्रदेश विधानसभा के गठन के बाद कैलाश नाथ काटजू पुन: मंत्री बनाये गए। इसके बाद 1947 से जून 1948 तक ये उड़ीसा के और 1948 से 1951 तक पश्चिम बंगाल के राज्यपाल रहे। 1951-1957 में आप केन्द्रीय मंत्रिमंडल में विभिन्न विभागों के मंत्री रहे। कैलाश नाथ काटजू संविधान सभा के भी सदस्य रहे थे।

मुख्यमंत्री
मंदसौर कैलाश नाथ काटजू का चुनाव क्षेत्र था तथा ये कांग्रेस पार्टी से जुड़े थे। 31 जनवरी, 1957 से मार्च, 1962 तक डॉ. काटजू मध्य प्रदेश के मुख्यमंत्री रहे थे। मध्य प्रदेश की उन्नति के लिए उन्होंने कई उल्लेखनीय कार्य किये और प्रगति के पथ पर अग्रसर किया। डॉ. काटजू को पहली लोकसभा का सदस्य बनने का भी गौरव प्राप्त हुआ था।

लेखक तथा विधिवेत्ता
काटजू बहुमुखी प्रतिभा के धनी थे। उन्होंने कई पुस्तकें भी लिखी थीं। इसके साथ ही वे एक श्रेष्ठ प्रशासक एवं विधिवेत्ता भी थे।

सदस्यता
संविधान सभा, 1946-1947
मंत्री, न्याय उद्योग और विकास, उत्तर प्रदेश, 1937-1939 और अप्रैल 1946-अगस्त 1947
केंद्रीय कैबिनेट मंत्री (एक) गृह और विधि, 5 नवम्बर 1951-13 मई 1952
गृह एवं राज्य (दो), 13 मई 1950-10 जनवरी 1955
रक्षा (तीन), 10 जनवरी 1955-30 जनवरी 1957
उड़ीसा के राज्यपाल, अगस्त 1947-जून 1948
पश्चिम बंगाल के राज्यपाल, 1948-1951
निधन
मध्य प्रदेश की राजनीति में उच्च स्थान रखने वाले कैलाश नाथ काटजू का निधन 17 फ़रवरी 1968 को हुआ।

 इन्हें भी देखें 
 मध्य प्रदेश के मुख्यमंत्री

श्रेणी:मध्यप्रदेश के मुख्यमंत्री
श्रेणी:ओड़िशा के राज्यपाल
कैलाश नाथ दीक्षित (जन्म 1936), जिन्हें के. एन. दीक्षित के नाम से भी जाना जाता है, एक प्रसिद्ध भारतीय पुरातत्त्ववेत्ता हैं। वे भारतीय पुरातत्व सर्वेक्षण (एएसआई) के निदेशक के रूप में कार्य कर चुके हैं और उन्होंने भारतीय सभ्यता, इतिहास और पुरातत्त्वीय अनुसंधानों में महत्त्वपूर्ण योगदान दिया है। भारत सरकार द्वारा उन्हें वर्ष 2025 में पद्म भूषण से सम्मानित किया गया।

 प्रारंभिक जीवन और शिक्षा 
कैलाश नाथ दीक्षित का जन्म 1936 में लखनऊ, उत्तर प्रदेश में हुआ था। उन्होंने क्वींस एंग्लो संस्कृत इंटर कॉलेज, लखनऊ से 1952 में हाई स्कूल और इंटरमीडिएट परीक्षा उत्तीर्ण की। इसके पश्चात उन्होंने लखनऊ विश्वविद्यालय से प्राचीन भारतीय इतिहास एवं संस्कृति तथा पुरातत्त्व में स्नातकोत्तर उपाधि प्राप्त की। वर्ष 1962 में उन्होंने भारत सरकार द्वारा संचालित पुरातत्त्व में स्नातकोत्तर डिप्लोमा प्राप्त किया।

 करियर 
कैलाश नाथ दीक्षित ने 1957 में भारतीय पुरातत्व सर्वेक्षण (एएसआई) में अन्वेषण सहायक ( ) के रूप में अपनी सेवा आरंभ की। उन्होंने राष्ट्रीय पुरातात्विक संग्रहालय, नई दिल्ली में अल्प अवधि के लिए उप-संरक्षक (  - -) के रूप में भी कार्य किया। एएसआई में वे विभिन्न पदों पर कार्यरत रहे और अंततः 1994 में संयुक्त महानिदेशक (  ) के रूप में सेवानिवृत्त हुए।

 सम्मान और पुरस्कार 
 पद्म भूषण (2025) - पुरातत्त्व के क्षेत्र में विशिष्ट योगदान हेतु भारत सरकार द्वारा प्रदत्त।
 डॉ. विष्णु श्रीधर वाकणकर राष्ट्रीय सम्मान (201011) - मध्य प्रदेश सरकार द्वारा प्रदान किया गया।
 आउटस्टैंडिंग पुरातत्त्ववेत्ता पुरस्कार (2017) - इलाहाबाद संग्रहालय द्वारा प्रदत्त।
 लाइफटाइम अचीवमेंट अवार्ड (2015) - म्यूज़ियम एसोसिएशन ऑफ इंडिया, चेन्नई द्वारा।

संदर्भ

श्रेणी:1936 में जन्मे लोग
श्रेणी:जीवित लोग
श्रेणी:भारतीय पुरातत्त्ववेत्ता
श्रेणी:भारतीय पुरातत्त्व सर्वेक्षण
श्रेणी:लखनऊ विश्वविद्यालय के पूर्व छात्र
श्रेणी:पद्म भूषण सम्मान प्राप्तकर्ता
श्रेणी:लखनऊ के लोग
कैलाश नारायण गुप्त,भारत के उत्तर प्रदेश की दूसरी विधानसभा सभा में विधायक रहे।  1957 उत्तर प्रदेश विधान सभा चुनाव में इन्होंने उत्तर प्रदेश के इलाहाबाद जिले के 172 - इलाहाबाद सिटी (उत्तर) विधान सभा निर्वाचन क्षेत्र से कांग्रेस की ओर से चुनाव में भाग लिया।  
सन्दर्भ

श्रेणी:उत्तर प्रदेश की दूसरी विधान सभा के सदस्य
श्रेणी:172 - इलाहाबाद सिटी (उत्तर) के विधायक
श्रेणी:इलाहाबाद के विधायक
श्रेणी:कांग्रेस के विधायक
राजकेश्वर पुरयाग , जीसीएसके (जन्म 12 दिसम्बर 1947, जिन्हें कैलाश पुरयाग के नाम से भी जाना जाता है ) एक पूर्व मॉरीशस राजनेता हैं, जिन्होंने 2012 से मई 2015 तक मॉरीशस के पांचवें राष्ट्रपति के रूप में कार्य किया।  उन्हें नेशनल असेंबली द्वारा मॉरीशस का राष्ट्रपति चुना गया और उन्होंने 21 जुलाई 2012 को पदभार ग्रहण किया। उन्होंने सर अनिरुद्ध जगन्नाथ का स्थान लिया , जिन्होंने 2003 से मार्च 2012 में इस्तीफा देने तक नौ साल राष्ट्रपति के रूप में बिताए। कैलाश पुरयाग ने पहले संसद सदस्य, मंत्री और नेशनल असेंबली के अध्यक्ष के रूप में कार्य किया ; उन्होंने 1976 में कम उम्र में राजनीतिक क्षेत्र में पदार्पण किया। 

 जीवनी 
राजकेश्वर पुरयाग, जिन्हें कैलाश के नाम से जाना जाता है, का जन्म 12 दिसंबर 1947 को मॉरीशस के कैंप फ़ूकरेक्स में हुआ था। वे बिहारी मॉरीशस निवासी हैं और उनके पूर्वज भारत के बिहार राज्य से हैं। उनके वंशज बिहार के नोनिया जाति के परिवार से हैं।1 उन्होंने श्री शंभूनाथ सरकारी स्कूल और बाद में मॉरीशस कॉलेज में शिक्षा प्राप्त की। उन्होंने 1973 में अटॉर्नी-एट-लॉ के रूप में शपथ ली। उसी वर्ष वे मॉरीशस लेबर पार्टी में शामिल हो गए। वे 1984 में पार्टी के महासचिव और 1995 में अध्यक्ष बने।

 सन्दर्भ 

श्रेणी:जीवित लोग
श्रेणी:1947 में जन्मे लोग
कैलाश प्रकाश,भारत के उत्तर प्रदेश की प्रथम विधानसभा सभा में विधायक रहे।  1952 उत्तर प्रदेश विधान सभा चुनाव में इन्होंने उत्तर प्रदेश के मेरठ जिले के 71 - मेरठ म्यूनिसीपालिटी विधान सभा निर्वाचन क्षेत्र से कांग्रेस की ओर से चुनाव में भाग लिया।  
सन्दर्भ

श्रेणी:उत्तर प्रदेश की प्रथम विधान सभा के सदस्य
श्रेणी:71 - मेरठ म्यूनिसीपालिटी के विधायक
श्रेणी:मेरठ के विधायक
श्रेणी:कांग्रेस के विधायक
कैलाश बुधवार ब्रिटेन मे बसे भारतीय मूल के हिंदी लेखक है। अब तक के एकमात्र भारतीय हैं जो बी.बी.सी. रेडियों में हिन्दी एवं तमिल विभागों के अध्यक्ष रह चुके हैं। एक लम्बे अर्से तक बी.बी.सी. रेडियो में काम करने के पश्र्चात आजकल सक्रिय अवकाश प्राप्त जीवन जी रहे हैं। लंदन का शायद ही कोई ऐसा कार्यक्रम होगा जिसमें शिरकत या अध्यक्षता कैलाशजी न कर चुके हों। हिन्दी के यह कर्मठ सिपाही कविता भी लिखते हैं और मंच पर कवि सम्मेलनों का संचालन भी करते हैं। मंच से उनका रिश्ता पृथ्वी थियेटर के दिनों से है। पापाजी पृथ्वीराज कपूर का असर उनके रेडियो प्रसारण एवं नाटक दोनों ही क्षेत्रों में महसूस किया जा सकता है।

 इन्हें भी देखें 

 आधुनिक हिंदी गद्य का इतिहास
 आधुनिक हिंदी पद्य का इतिहास
 हिंदी साहित्य

 बाहरी कड़ियाँ 
 लोकप्रिय प्रवासी कथाकार व उनकी रचनाएं
 लोकप्रिय प्रवासी कवि व उनकी कविताएँ
 यू के में हिंदी:उद्भव और विकास

बुधवार, कैलाश
कैलाश मठ कोंच, गया, बिहार स्थित एक गाँव है।

 भूगोल 
 जनसांख्यिकी 
 यातायात 
 आदर्श स्थल 
 शिक्षा 
 सन्दर्भ 
 बाहरी कड़ियाँ 

गाँव, कैलाश मठ, कोंच
कैलाश (मंदिर) संसार में अपने ढंग का अनूठा वास्तु जिसे मालखेड स्थित राष्ट्रकूट वंश के नरेश कृष्ण (प्रथम) (757-783 ई0) में निर्मित कराया था। यह एलोरा (जिला छत्रपती संभाजीनगर) स्थित मन्दिर-शृंखला में है।

300कैलास मन्दिर में पत्थर को काटकर बना सुन्दर स्तम्भ

अन्य मन्दिर की तरह भीतर से कोरा तो गया ही है, बाहर से मूर्ति की तरह समूचे पर्वत को तराश कर इसे द्रविड़ शैली के मंदिर का रूप दिया गया है। अपनी समग्रता में २७६ फीट लम्बा , १५४ फीट चौड़ा यह मंदिर केवल एक चट्टान को काटकर बनाया गया है। इसका निर्माण ऊपर से नीचे की ओर किया गया है। इसके निर्माण के क्रम में अनुमानत: ४० हज़ार टन भार के पत्थारों को चट्टान से हटाया गया। इसके निर्माण के लिये पहले खंड अलग किया गया और फिर इस पर्वत खंड को भीतर बाहर से काट-काट कर 90 फुट ऊँचा मंदिर गढ़ा गया है। मंदिर के भीतर और बाहर चारों ओर मूर्ति-अलंकरणों से भरा हुआ है। इस मंदिर के आँगन के तीन ओर कोठरियों की पाँत थी जो एक सेतु द्वारा मंदिर के ऊपरी खंड से संयुक्त थी। अब यह सेतु गिर गया है। सामने खुले मंडप में नन्दी है और उसके दोनों ओर विशालकाय हाथी तथा स्तंभ बने हैं। यह कृति भारतीय वास्तु-शिल्पियों के कौशल का अद्भुत नमूना है।

छवि-दीर्घा

सन्दर्भ

इन्हें भी देखें
कैलाशनाथ मंदिर, कांचीपुरम

कैलास
कैलास
कैलास
कैलाश यादव भारतीय राजनीतिज्ञ थे जो कि 2000 से 2016 के मध्य  गाजीपुर ,उत्तर प्रदेश से समाजवादी पार्टी के विधायक रह चुके हैं।

सन्दर्भ

श्रेणी:८वीं लोक सभा के सदस्य
श्रेणी:भारतीय राष्ट्रीय कांग्रेस के राजनीतिज्ञ
श्रेणी:ग़ाज़ीपुर ज़िले के लोग
उपमुख्यमंत्री 
डॉ॰ कैलाश वर्मा वर्तमान राजस्थान विधानसभा में बगरू से विधायक हैं। वे भारतीय जनता पार्टी के राजनेता हैं।

सन्दर्भ

श्रेणी:भारतीय राजनीतिज्ञ
कैलाश वाजपेयी (11 नवंबर 1936 - 01 अप्रैल, 2015) हिन्दी साहित्यकार थे। उनका जन्म हमीरपुर उत्तर-प्रदेश में हुआ। उनके कविता संग्रह हवा में हस्ताक्षर के लिए साहित्य अकादमी पुरस्कार प्रदान किया गया था।

कृतियाँ
उनकी प्रमुख कृतियों में 'संक्रांत', 'देहात से हटकर', 'तीसरा अंधेरा', 'सूफीनामा', 'भविष्य घट रहा है', 'हवा में हस्ताक्षर', 'शब्द संसार' चुनी हुई कविताएँ २००४, भीतर भी ईश्वर २००८ आदि शामिल हैं।हिन्दी लेखक संदर्भिका,पृष्ठ-162, प्रकाशक- केन्द्रीय हिन्दी निदेशालय उच्चतर शिक्षा विभाग मानव संसाधन विकास मंत्रालय, भारत सरकार, पश्चिमी खण्ड-7, रामकृष्णपुरम, नई दिल्ली-110066 उन्होंने दिल्ली दूरदर्शन के लिए कबीर, सूरदास, जे कृष्णमूर्ति, रामकृष्ण परमहंस के जीवन पर फिल्में भी बनाई थीं। वह लंबे समय तक दूरदर्शन की हिंदी सलाहकार समिति के सदस्य भी रहे।
स्वामी विवेकानंद के जीवन पर आधारित नाटक 'युवा संन्यासी' उनका प्रसिद्ध नाटक है। उन्होंने 1967 में चेकोस्लोवाकिया तथा 1970 में सांस्कृतिक विनिमय कार्यक्रम के अन्तर्गत रूस, फ्रांस, जर्मनी, स्वीडन और अन्य यूरोपीय देशों की यात्रा की।

सम्मान
 हिंदी अकादमी सम्मान
वर्ष 2000 में एसएस मिलेनियम अवॉर्ड
वर्ष 2002 में प्रतिष्ठित व्यास सम्मान
वर्ष 2005 में ह्यूमन केयर ट्रस्ट अवॉर्ड
वर्ष 2008 में अक्षरम् का विश्व हिन्दी साहित्य शिखर सम्मान

बाहरी कड़ियाँ
वरिष्ठ साहित्यकार कैलाश वाजपेयी का निधन (जागरण)

वाजपेयी, कैलाश
श्रेणी:हिन्दी साहित्यकार
श्रेणी:1937 में जन्मे लोग
श्रेणी:हिन्दी कवि
श्रेणी:साहित्य अकादमी द्वारा पुरस्कृत हिन्दी भाषा के साहित्यकार
श्रेणी:२०१५ में निधन
कैलाश वानखेड़े वर्ष 2017 के हंस कथा सम्मान से सम्मानित कथाकार हैं। इनकी अभी तक एक रचना प्रकाशित हुई है जिसका नाम सुलगन है।
सन्दर्भ

श्रेणी:साहित्यकार
श्रेणी:हिन्दी साहित्य
कैलाश संहिता (शिवपुराण)में ओंकार के महत्व का वर्णन है। इसके अलावा योग का विस्तार से उल्लेख है। इसमें विधिपूर्वक शिवोपासना, नान्दी श्राद्ध और ब्रह्मयज्ञादि की विवेचना भी की गई है। गायत्री जप का महत्त्व तथा वेदों के बाईस महावाक्यों के अर्थ भी समझाए गए हैं।:-..--1160804000511.33123626402779250शिवजी
अध्ययन क्षेत्र
कैलाश संहिता में निम्न अध्याय उपलब्ध हैं-

ऋषियों का सूतजी से तथा वामदेवजी का स्कन्द से प्रश्न-प्रणवार्थ-निरूपण के लिये अनुरोध 

प्रणव के वाच्यार्थ रूप सदाशिव के स्वरूप का ध्यान, वर्णाश्रम-धर्म के पालन का महत्त्व, ज्ञानमयी पूजा, संन्यास के पूर्वांगभूत नान्दीश्राद्ध एवं ब्रह्मयज्ञ आदि का वर्णन 

संन्यासग्रहण की शास्त्रीय विधि -गणपति- पूजन, होम, तत्त्व- शुद्धि, सावित्री-प्रवेश, सर्वसंन्यास और दण्ड-धारण आदि का प्रकार 

प्रणव के अर्थों का वर्णन

शैवदर्शन के अनुसार शिवत्त्व, जगत्-प्रपंच और जीवतत्त्व के विषय में विशद विवेचन तथा शिव से जीव और जगत्की अभिन्नता का प्रतिपादन

महावाक्यों के अर्थपर विचार तथा संन्यासियों के योगपट्ट का प्रकार

यति के अन्त्येष्टि कर्म की दशाहपर्यन्त विधि का वर्णन

यति के लिये एकादःशाह-कृत्य का वर्णन

यति के द्वादशाह-कृत्य का वर्णन,स्कन्द और वामदेव का कैलास पर्वत पर जाना तथा सूतजी के द्वारा इस संहिता का उपसंहारसंक्षिप्त शिवपुराण, गीता प्रेस गोरखपुर

इन्हें भी देखें
 विद्येश्वर संहिता
 रुद्र संहिता
 कोटिरुद्र संहिता
 कैलाश संहिता
 वायु संहिता

सन्दर्भ

श्रेणी: शिवपुराण
कैलाश सत्यार्थी (जन्म: 11 जनवरी 1954) एक भारतीय बाल अधिकार कार्यकर्ता और बाल-श्रम के विरुद्ध पक्षधर हैं। उन्होंने 1980 में बचपन बचाओ आन्दोलन की स्थापना की जिसके बाद से वे विश्व भर के 144 देशों के 83,000 से अधिक बच्चों के अधिकारों की रक्षा के लिए कार्य कर चुके हैं। सत्यार्थी के कार्यों के कारण ही वर्ष 1999 में अंतरराष्ट्रीय श्रम संघ द्वारा बाल श्रम की निकृष्टतम श्रेणियों पर संधि सं॰ 152 को अंगीकृत किया गया, जो अब दुनियाभर की सरकारों के लिए इस क्षेत्र में एक प्रमुख मार्गनिर्देशक है।

उनके कार्यों को विभिन्न राष्ट्रीय और अंतरराष्ट्रीय सम्मानों व पुरस्कारों द्वारा सम्मानित किया गया है। इन पुरस्कारों में वर्ष 2014 का नोबेल शान्ति पुरस्कार भी शामिल है जो उन्हें पाकिस्तान की नारी शिक्षा कार्यकर्ता मलाला युसुफ़ज़ई के साथ सम्मिलित रूप से प्रदान किया गया है।

परिचय
भारत के मध्य प्रदेश के विदिशा में जन्मे कैलाश सत्यार्थी 'बचपन बचाओ आंदोलन' चलाते हैं।
वे पेशे से वैद्युत इंजीनियर हैं किन्तु उन्होने 26 वर्ष की उम्र में ही करियर छोड़कर बच्चों के लिए काम करना शुरू कर दिया था। इस समय वे 'ग्लोबल मार्च अगेंस्ट चाइल्ड लेबर' (बाल श्रम के ख़िलाफ़ वैश्विक अभियान) के अध्यक्ष भी हैं।

वर्तमान समय (अक्टूबर २०१४) में सत्यार्थी नई दिल्ली में रहते हैं। उनके परिवार में उनकी पत्नी सुमेधा, पुत्र, पुत्रवधू तथा पुत्री हैं। सामाजिक कार्यों के अतिरिक्त वे एक अच्छे पाकशास्त्री (कुक) भी हैं।

पुरस्कार एवं सम्मान
 2015 :हार्वर्ड विश्वविद्यालय के प्रतिष्ठित पुरस्कार "ह्युमेनीटेरियन पुरस्कार " से सम्मानित। यह पुरस्कार सबसे पहले भारत में सत्यार्थी को प्राप्त हुआ है। 
 2014: नोबेल शांति पुरस्कार
 2009: डिफेण्डर्स ऑफ डेमोक्रैसी पुरस्कार (अमेरिका)
 2008: अल्फांसो कोमिन अंतरराष्ट्रीय पुरस्कार (स्पेन)
 2007: इटली के सिनेट का स्वर्ण पदक
 2007: अमेरिका के स्टेट विभाग द्वारा 'आधुनिक दासता को समाप्त करने के लिये कार्यरत नायक' का सम्मान
 2006: फ्रीडम पुरस्कार ()
 2002: वालेनबर्ग मेडल (मिशिगन विश्वविद्यालय द्वारा प्रदत्त)
 1998: गोल्डेन फ्लैग पुरस्कार (नीदरलैण्ड्स)
 1995: रॉबर्ट एफ केनेडी मानव अधिकार पुरस्कार (अमेरिका)
 1995: ट्रम्पेटर पुरस्कार (अमेरिका)
 1993: अशोक फेलो चुने गये। (अमेरिका)
सन्दर्भ

बाहरी कड़ियाँ
 
 

श्रेणी:1954 में जन्मे लोग
श्रेणी:जीवित लोग
श्रेणी:नोबेल पुरस्कार सम्मानित भारतीय
श्रेणी:मध्य प्रदेश के लोग
श्रेणी:नोबल शांति पुरस्कार के प्राप्तकर्ता
350 कैलाश पर्वत बौद्ध,जैन और हिन्दु धर्मावलंबियों के तीर्थ स्थानों में सबसे अधिक महत्वपूर्ण है। 

कैलाश पर्वत, 22,028 फीट ऊँचा एक पत्थर का पिरामिड, जिस पर सालभर बर्फ की सफेद चादर लिपटी रहती है। हर साल कैलाश-मानसरोवर की यात्रा करने, शिव-शंभु की आराधना करने, हजारों साधु-संत, श्रद्धालु, दार्शनिक यहाँ एकत्रित होते हैं, जिससे इस स्थान की पवित्रता और महत्ता काफी बढ़ जाती है।

360 मानसरोवर में स्नान करता हुआ भारतीय

मान्यता है कि यह पर्वत स्वयंभू है। कैलाश-मानसरोवर उतना ही प्राचीन है, जितनी प्राचीन हमारी सृष्टि है। इस अलौकिक जगह पर प्रकाश तरंगों और ध्वनि तरंगों का समागम होता है, जो ॐ की प्रतिध्वनि करता है। इस पावन स्थल को भारतीय दर्शन के हृदय की उपमा दी जाती है, जिसमें भारतीय सभ्यता की झलक प्रतिबिंबित होती है। कैलाश पर्वत की तलछटी में कल्पवृक्ष लगा हुआ है। कैलाश पर्वत के दक्षिण भाग को नीलम, पूर्व भाग को क्रिस्टल, पश्चिम को रूबी और उत्तर को स्वर्ण रूप में माना जाता है। 

पौराणिक मान्यताओं के अनुसार यह जगह कुबेर की नगरी है। यहीं से महाविष्णु के करकमलों से निकलकर गंगा कैलाश पर्वत की चोटी पर गिरती है, जहाँ प्रभु शिव उन्हें अपनी जटाओं में भर धरती में निर्मल धारा के रूप में प्रवाहित करते हैं। 

यह स्थान बौद्ध धर्मावलंबियों के सभी तीर्थ स्थानों में सबसे अधिक महत्वपूर्ण है। कैलाश पर स्थित बुद्ध भगवान के अलौकिक रूप डेमचौक बौद्ध धर्मावलंबियों के लिए पूजनीय है। वह बुद्ध के इस रूप को धर्मपाल की संज्ञा भी देते हैं। बौद्ध धर्मावलंबियों का मानना है कि इस स्थान पर आकर उन्हें निर्वाण की प्राप्ति होती है। वहीं जैन धर्म के पहले तीर्थंकर ने भी यहीं निर्वाण लिया। कुछ लोगों का मानना यह भी है कि गुरु नानक ने भी यहाँ ध्यान किया था। 
मानसरोवर झील से घिरा होना कैलाश पर्वत की धार्मिक महत्ता को और अधिक बढ़ाता है। प्राचीनकाल से विभिन्न धर्मों के लिए इस स्थान का विशेष महत्व है। इस स्थान से जुड़े विभिन्न मत और लोककथाएँ केवल एक ही सत्य को प्रदर्शित करती हैं, जो है सभी धर्मों की एकता। 

मानसरोवर दर्शन : ऐसा माना जाता है कि महाराज मानधाता ने मानसरोवर झील की खोज की और कई वर्षों तक इसके किनारे तपस्या की थी, जो कि इन पर्वतों की तलहटी में स्थित है। बौद्ध धर्मावलंबियों का मानना है कि इसके केंद्र में एक वृक्ष है, जिसके फलों के चिकित्सकीय गुण सभी प्रकार के शारीरिक व मानसिक रोगों का उपचार करने में सक्षम हैं।

श्रेणी:पर्वत
कैलाश सांखला (30 जनवरी 1925 - 15 अगस्त 1994) एक भारतीय प्रकृतिवादी और संरक्षणवादी थे। ये दिल्ली जूलॉजिकल पार्क के निदेशक और राजस्थान के चीफ वन्यजीव वार्डन थे। उनका जन्म सैनिक क्षत्रिय समाज में हुआ। ये बाघों के संरक्षण के लिए काफी लोकप्रिय हुए हैं। इन्हें "भारत का टाइगर मैन" के रूप  में भी जाना जाता था, और 1973 में भारत में स्थापित एक संरक्षण कार्यक्रम प्रोजेक्ट टाइगर के गठन में भी शामिल थे।

वन्यजीव प्रबंधक
सांखला 1964 तक सरिस्का राष्ट्रीय उद्यान,भरतपुर, बनवीर और रणथम्भोर राष्ट्रीय उद्यान जैसे वन्यजीव अभ्यारण्य और  राजस्थान के वन विभागों में कार्य किया। 1975 में उन्हें दिल्ली जूलॉजिकल पार्क के निदेशक के रूप नियुक्त किया गया। पांच साल के लिए सांखला चिड़ियाघर के प्रमुख के रूप में कार्यरत रहे थे।  फिर 1973 में उन्हें प्रोजेक्ट टाइगर का प्रमुख नियुक्त किया गया, जो भारतीय बाघ को विलुप्त होने से बचाने का प्रयास करते हैं।

बाघ संरक्षण
कैलाश सांखला पहले ऐसे संरक्षणवादी थे जिन्होंने 1956 के शुरूआती दिनों में बाघ की रक्षा करने के पक्ष में अपनी आवाज़ उठाई थी। उन्होंने एक समय के दौरान जवाहर लाल नेहरू फेलोशिप के तहत एक व्यापक अध्ययन किया था। जब बाघों की आबादी शिकार के कारण खतरनाक दर से घट रही थी।  बाद में उनका शोध उन्हें 1973 में प्रोजेक्ट टाइगर के निदेशक बनने के बाद करना पड़ा।  1989 में, उन्होंने बाघ संरक्षण के प्रति अपनी वचनबद्धता को जारी रखने के लिए टाइगर ट्रस्ट की स्थापना की थी। 

व्यक्तिगत जीवन
कैलाश सांखला का जन्म 30 जनवरी 1925 को राजस्थान के जोधपुर में हुआ था। जयपुर में 15 अगस्त 1994 को सांखला का निधन हो गया था। सांखला के बेटे प्रदीप सांखला ने अपने पिता की मृत्यु के बाद टाइगर ट्रस्ट का प्रभार संभाला और 2003 में उनकी मृत्यु के बाद उनके पुत्र अमित सांखला ने कदम बढ़ाए रखा है।

पुरस्कार और सम्मान
ये 1969 में बाघ के अध्ययन के लिए जवाहर लाल नेहरू फैलोशिप पुरस्कार प्राप्त करने वाले पहले सिविल सेवक थे। 1965 में, राजस्थान सरकार ने वन्यजीव संरक्षण में उत्कृष्ट योगदान के लिए सांखला को मेरिट पुरस्कार दिया। इसके बाद 1982 में उन्हें शेर पर अपनी पुस्तक के लिए एक मेरिट पुरस्कार मिला, और 1992 में उन्हें देश के चौथे सर्वोच्च नागरिक सम्मान, भारत के राष्ट्रपति द्वारा पद्म श्री से सम्मानित किया गया। पर्यावरण और वन मंत्रालय ने संरक्षण प्रयासों के लिए कैलाश सांखला फैलोशिप पुरस्कार की भी स्थापना की है।

ग्रन्थ सूची

सन्दर्भ

श्रेणी:1925 में जन्मे लोग
श्रेणी:१९९० में निधन
श्रेणी:पद्मश्री प्राप्तकर्ता
श्रेणी:प्रकृति
श्रेणी:जोधपुर के लोग
कैलाश साहू,भारत के उत्तर प्रदेश की पंद्रहवी विधानसभा सभा में विधायक रहे।  2007 उत्तर प्रदेश विधान सभा चुनाव में इन्होंने उत्तर प्रदेश के झांसी जिले के झांसी विधान सभा निर्वाचन क्षेत्र से बसपा की ओर से चुनाव में भाग लिया।  
सन्दर्भ

श्रेणी:उत्तर प्रदेश 15वीं विधान सभा के सदस्य
श्रेणी:झांसी के विधायक
कैलाश,सिहं,रावत
कैलाश सिंह राजपूत,भारत के उत्तर प्रदेश की पंद्रहवी विधानसभा सभा में विधायक रहे।  2007 उत्तर प्रदेश विधान सभा चुनाव में इन्होंने उत्तर प्रदेश के कन्नौज जिले के उमर्दा विधान सभा निर्वाचन क्षेत्र से बसपा की ओर से चुनाव में भाग लिया।  
सन्दर्भ

श्रेणी:उत्तर प्रदेश 15वीं विधान सभा के सदस्य
श्रेणी:उमर्दा के विधायक
कैलाश सोनी (जन्म 4 नवंबर 1950) 15 मार्च 2018 को मध्य प्रदेश से राज्य सभा के लिए चुने गए थे।
सन्दर्भ

श्रेणी:जीवित लोग
श्रेणी:मध्य प्रदेश के भाजपा राजनेता
श्रेणी:1950 में जन्मे लोग
कैलाश पर्वत
 ईस्ट ऑफ कैलाश, नई दिल्ली
 ग्रेटर कैलाश, नई दिल्ली
 ग्रेटर कैलाश  १
 ग्रेटर कैलाश  २
 कैलाश कालोनी, नई दिल्ली
 कैलाश भारत में हिन्दू पुरुष नाम भी रखा जाता है।
 कैलास (हिंदुधर्म)

कैलाश
प्रोफेसर कैलाश नाथ कौल (1905 - 1983) भारत के प्रख्यात वनस्पतिशास्त्री, कृषिवैज्ञानिक, उद्यानविज्ञानी, औषधि माहिर एवं प्रकृतिविज्ञानी थे। उन्हें सन १९७७ में भारत सरकार द्वारा साहित्य एवं शिक्षा के क्षेत्र में पद्म भूषण से सम्मानित किया गया था। ये उत्तर प्रदेश से हैं।

 बाहरी कड़ियाँ 
 :..20120312141021:..53336542
 :..20120312141025:..50257340
 :..4111570
 :..20160415012457:..?393..2092520.75159710544197454-5637141
 :..20101027020603:..20061009.
 :..20110605035224:..0000.
 :..20120227063202:..-.2009254.
 :..20100710135053:...
 :..4252277
 :..20110722100253:.....

कौल, कैलाशनाथ
कौल, कैलाशनाथ
श्रेणी:1905 में जन्मे लोग
श्रेणी:१९८३ में निधन
कैलाशनाथ मंदिर, कांचीपुरम में स्थित एक हिन्दू मंदिर है। यह शहर के पश्चिम दिशा में स्थित यह मंदिर कांचीपुरम का सबसे प्राचीन और दक्षिण भारत के सबसे शानदार मंदिरों में एक है। इस मंदिर को आठवीं शताब्दी में पल्लव वंश के राजा नरसिंहवर्मन द्वितीय (राजसिंह) ने अपनी पत्नी की प्रार्थना पर बनवाया था। मंदिर के अग्रभाग का निर्माण राजा के पुत्र महेन्द्र वर्मन तृतीय के करवाया था। मंदिर में देवी पार्वती और शिव की नृत्य प्रतियोगिता को दर्शाया गया है। यह द्रविडशैली का मंदिर है

कैलाशनाथ मंदिर, जो कांचीपुरम में स्थित है, दक्षिण भारत के सबसे महत्वपूर्ण और ऐतिहासिक मंदिरों में से एक है। यह मंदिर कांचीपुरम शहर के पश्चिम दिशा में स्थित है और इसे पल्लव वंश के राजा नरसिंहवर्मन द्वितीय (राजसिंह) द्वारा आठवीं शताब्दी में बनवाया गया था। राजा ने यह मंदिर अपनी पत्नी की प्रार्थना पर बनवाया था। मंदिर का निर्माण कार्य उनके पुत्र महेन्द्र वर्मन तृतीय के शासनकाल में पूरा हुआ। कैलाशनाथ मंदिर पल्लव वास्तुकला का एक अद्वितीय उदाहरण है, जो द्रविड़ शैली में निर्मित है। यह शैली दक्षिण भारतीय मंदिरों में प्रमुख रूप से पाई जाती है, जिसमें विशाल पत्थर के शिल्प, गहरी नक्काशी और ऊंचे गुंबदों का समावेश होता है।

कैलाशनाथ मंदिर का मुख्य आकर्षण उसकी नृत्य प्रतियोगिता का दृश्य है, जिसमें देवी पार्वती और भगवान शिव के बीच एक नृत्य प्रतियोगिता को दर्शाया गया है। इस दृश्य को मंदिर की दीवारों पर खूबसूरती से उकेरा गया है, जो भगवान शिव के शास्त्रीय नृत्य और पार्वती के प्रति प्रेम को दर्शाता है। इस दृश्य का धार्मिक और सांस्कृतिक महत्व है, क्योंकि यह शिव-पार्वती के आदर्श रूप को प्रस्तुत करता है और उनके बीच के रिश्ते को धार्मिक दृष्टि से सुंदरता से चित्रित करता है।

कैलाशनाथ मंदिर का निर्माण पल्लव शैली में किया गया है, जिसमें मंदिर के बाहरी और भीतरी हिस्सों में अद्वितीय शिल्प कला का प्रदर्शन किया गया है। मंदिर की संरचना में स्तंभों, शिलालेखों, और विभिन्न देवी-देवताओं की नक्काशी है, जो उस समय की उत्कृष्ट कारीगरी को दर्शाते हैं। मंदिर के केंद्रीय गुंबद के ऊपर शिवलिंग स्थापित है, जो इस मंदिर का प्रमुख पूजास्थल है।

यह मंदिर न केवल एक धार्मिक स्थल है, बल्कि यह स्थापत्य कला और पल्लव साम्राज्य की समृद्ध सांस्कृतिक धरोहर का प्रतीक भी है। कांचीपुरम में स्थित होने के कारण यह स्थल ऐतिहासिक दृष्टि से भी बहुत महत्वपूर्ण है, क्योंकि कांचीपुरम को प्राचीन काल में एक प्रमुख धार्मिक और सांस्कृतिक केंद्र के रूप में जाना जाता था। इस मंदिर की यात्रा करने वाले श्रद्धालु केवल धार्मिक अनुष्ठान ही नहीं, बल्कि कला और इतिहास के अद्भुत उदाहरणों का भी अनुभव करते हैं।

निर्माण 
कैलाशनाथ मंदिर का निर्माण पल्लव शैली में किया गया है, जिसमें मंदिर के बाहरी और भीतरी हिस्सों में अद्वितीय शिल्प कला का प्रदर्शन किया गया है। मंदिर की संरचना में स्तंभों, शिलालेखों, और विभिन्न देवी-देवताओं की नक्काशी है, जो उस समय की उत्कृष्ट कारीगरी को दर्शाते हैं। मंदिर के केंद्रीय गुंबद के ऊपर शिवलिंग स्थापित है, जो इस मंदिर का प्रमुख पूजास्थल है।   

इन्हें भी देखें
कैलास मन्दिर, एलोरा

मंदिर, कैलाशनाथ, कांचीपुरम
श्रेणी:तमिल नाडु में हिन्दू मन्दिर